*Prishtinë, Korrik 2022*



**Republika e Kosovës**

**Republika Kosova-Republic of Kosovo**

***Qeveria - Vlada – Government***

*Ministria e Administrimit të Pushtetit Lokal*

 *Ministarstvo Administracije Lokalne Samouprave*

*Ministry of Local Government Administration*

**Departamenti për Integrime Evropiane dhe Koordinim të Politikave**

**Divizioni për Koordinim të Politikave**

|  |
| --- |
| Photo displaying partial image of two pie charts on a canvas-textured page |
| Raporti i Punës së Ministrisë së Administrimit të Pushtetit Lokal*(Janar – Qershor, 2022)* |
|  |

**K**y raport paraqet punën e Ministrisë së Administrimit të Pushtetit Lokal - MAPL për periudhën Janar – Qershor 2022.

Raporti përshkruan aktivitetet e të gjitha departamenteve/njësive organizative të MAPL-së duke u fokusuar në katër fusha kryesore, të cilat përbëjnë objektivat e punës së ministrisë sipas planit vjetor të punës për vitin 2022.

Raporti është hartuar nga Divizioni për Koordinim të Politikave.

Saktësia e të dhënave është përgjegjësi e departamenteve dhe njësive organizative të MAPL-së.

**Përmbajtja**

[Shkurtesat 3](#_Toc100232464)

[Hyrje 4](#_Toc100232465)

[Përmbledhje ekzekutive 5](#_Toc100232466)

[I. Veprimet e ndërmarra nga MAPL me rastin e shfaqjes së Coronavirusit COVID – 19 8](#_Toc100232467)

[1.1. Veprimet e ndërmarra nga MAPL në raport me komunave me rastin e COVID -19 8](#_Toc100232468)

[1.2. Identifikimi dhe adresimi i problemeve të shkaktuara nga pandemia COVID 19 në nivelin komunal 8](#_Toc100232469)

[II. Rritja e zhvillimit ekonomik lokal përmes mbështetjes financiare të komunave të bazuar në performancë 9](#_Toc100232470)

[2.1. Zhvillimi i kuadrit strategjik për zhvillim ekonomik lokal 9](#_Toc100232471)

[2.2. Financimi i projekteve të komunave 9](#_Toc100232472)

[2.3. Vlerësimi i performancës komunale 10](#_Toc100232473)

[III. Avancimi i bashkëpunimit ndërkomunal, komunal ndërkombëtar dhe ndërkufitar 11](#_Toc100232474)

[3.1. Bashkëpunimi ndërkomunal dhe komunal ndërkombëtar 11](#_Toc100232475)

[3.2. Zbatimi i programeve të bashkëpunimit ndërkufitar 11](#_Toc100232476)

[3.2.1. Programi IPA II Kosovë-Shqipëri 2014-2020 11](#_Toc100232477)

[3.2.2. Programi IPA II Kosovë-Maqedoni 2014-2020 12](#_Toc100232478)

[3.2.3. Programi IPA II Kosovë-Mali i Zi 2014-2020 12](#_Toc100232479)

[3. 4. Zbatimi i projektit të bankës botërore “Komunat për të rinjtë” 13](#_Toc100232480)

[IV. Avancimi i politikave dhe i kornizës ligjore për vetëqeverisje lokale 14](#_Toc100232481)

[4.1. Zhvillimi i akteve ligjore dhe nënligjore 14](#_Toc100232482)

[4.2. Vlerësimi i ndikimit të politikave në fushën e vetëqeverisjes lokale 14](#_Toc100232483)

[4.3. Monitorimi i kuvendeve të komunave 15](#_Toc100232484)

[4.4. Adresimi i obligimeve nga agjenda evropiane 16](#_Toc100232485)

[4.5. Koordinimi i politikave 16](#_Toc100232486)

[V. Ngritja e transparencës komunale, promovimi i të drejtave të njeriut dhe zhvillimi i kapaciteteve 16](#_Toc100232487)

[5.1. Aktivitetet në fushën e të drejtave të njeriut 17](#_Toc100232488)

[5.2. Hartimi dhe miratimi i Planit Nacional të Veprimit 2022 - 2024 në kuadër Partneritetin për Qeverisje të Hapur - PQH 18](#_Toc100232489)

[5.3. Zhvillimi i platformës shtetërore E-KOMUNAT 18](#_Toc100232490)

[5.4. Informimi i publikut për aktivitetet e MAPL-së 18](#_Toc100232491)

[5.5. Krijimi i platformës së kontrollit të brendshëm dhe transparencës buxhetore 19](#_Toc100232492)

[5.6. Platforma e brendshme e raportimit 19](#_Toc100232493)

[5.7. Bashkëpunimi me shoqërinë civile 19](#_Toc100232494)

[5.8. Ngritja e kapaciteteve të zyrtarëve komunal 19](#_Toc100232495)

[VI. Administrata, financat, auditimi dhe prokurimi 20](#_Toc100232496)

[6.1. Administrata dhe financat 20](#_Toc100232497)

[6.2. Auditimi i Brendshëm 21](#_Toc100232498)

[6.3. Prokurimi 21](#_Toc100232499)

# Shkurtesat

AE Agjenda Evropiane

AKK Asociacioni i Komunave të Kosovës

BB Banka Botërore

BIRN Rrjeti Ballkanik i Gazetarisë Investigative

COVID 19 Pandemia e Coronavirusit

ECDC Qendra Evropiane për Parandalimin dhe Kontrollin e Sëmundjeve

GIZ Shoqëria Gjermane për Bashkëpunim Ndërkombëtar

IE Integrimet Evropiane

IKAP Instituti Kosovar për Administratë Publike

IKSHP Instituti Kombëtar i Shëndetësisë Publike

LVL Ligji për Vetëqeverisje Lokale

MASHTI Ministria e Arsimit, Shkencës, Teknologjisë dhe Inovacionit

MFT Ministria e Financave dhe Transfere

MPB Ministria e Punëve të Brendshme

MAPL Ministria e Administrimit të Pushtetit Lokal

MSA Marrëveshja për Stabilizim Asociim

MSH Ministria e Shëndetësisë

OSCE Organizata për Siguri dhe Bashkëpunim në Evropë

PL Pushteti Lokal

PKZMSA Plani Kombëtar për Zbatimin e Marrëveshjes së Stabilizim Asociimit

PQ Pushteti Qendror

QOMPBAP Qendra Operative e Ministrisë së Punëve të Brendshme dhe Administratës Publike

QPKS Qendra për Parandalim dhe Kontroll të Sëmundjeve

OBSH Organizata Botërore e Shëndetësisë

QOE Qendra Operative Emergjente

QPKS Qendra për Parandalim dhe Kontroll të Sëmundjeve

SDC/DEMOS Agjencia Zvicerane për Zhvillim dhe Bashkëpunim

SIDA Agjensioni Suedez për Zhvillim Ndërkombëtar

SMFK Sistemi i Menaxhimit të Performancës Komunale

SVL Strategjia për Vetëqeverisje Lokale

SHE Shtabet Emergjente

SZHEL Strategjia për Zhvillim Ekonomik Lokal

UNDP Programi i Kombeve të Bashkuara për Zhvillim

USAID Agjencia Amerikane për Zhvillim Ndërkombëtar

ZPS Zyra për Planifikim Strategjik

# Hyrje

Ministria e Administrimit të Pushtetit Lokal (MAPL) në përputhje me mandatin e saj ligjor, objektivat e Strategjisë për Vetëqeverisje Lokale 2016–2026, si dhe Planin Vjetor të Punës për vitin 2022, ka realizuar aktivitetet e planifikuara për periudhën Janar – Qershor 2022. Raporti pasqyron arritjet sipas fushave të përcaktuara në këtë plan, të integruara edhe në kuadër të Planit Vjetor të Punës së Qeverisë për vitin 2022/Planit Operacional Strategjik 2022-2025. Aktivitetet e raportuara janë përmbledhur në kuadër të pesë objektivave strategjike të punës, si vijon:

* Rritja e zhvillimit ekonomik lokal përmes mbështetjes financiare të komunave të bazuar në performancë;
* Avancimi i bashkëpunimit ndërkomunal, komunal ndërkombëtar dhe ndërkufitar;
* Avancimi i politikave dhe i kornizës ligjore për vetëqeverisje lokale;
* Ngritja e transparencës komunale, promovimi i të drejtave të njeriut dhe zhvillimi i kapaciteteve
* Administrata dhe financat, auditimi dhe prokurimi.

Raporti bazohet në të dhënat e raportuara për aktivitetet e realizuara nga departamentet dhe njësitë/divizionet e MAPL-së, respektivisht:

* Departamentit për Zhvillim të Qëndrueshëm Komunal;
* Departamentit për Bashkëpunim Ndërkomunal dhe Ndërkufitar;
* Departamentit për Integrime Evropiane dhe Koordinim të Politikave;
* Departamentit Ligjor dhe për Monitorim të Komunave;
* Departamentit për Performancë dhe Transparencë në Komuna;
* Departamentit për Financa dhe Shërbime të Përgjithshme;
* Divizioni për Komunikim me Publikun;
* Njësia e Auditimit të Brendshëm;
* Divizioni i Prokurimit.

Lidhur me metodologjinë e raportit, janë marrë për bazë informatat nga njësitë përkatëse të MAPL-së, të cilat janë analizuar dhe janë vendosur sipas objektivave dhe aktiviteteve të caktuara në planin vjetor të punës. Raporti merr për bazë indikatorët sasior dhe cilësor për aktivitetet realizuara dhe është raport dekstriptiv mbi aktivitetet e MAPL-së në periudhën Janar – Qershor, 2022.

# Përmbledhje ekzekutive

**M**

inistria e Administrimit të Pushtetit Lokal në periudhën Janar – Qershor 2022 ka arritur t’i realizoj aktivitetet e parapara të cilat janë pjesë e planit vjetor të punës së MAPL-së për këtë vit. Ky plan është dokument i bazuar në objektivat e Strategjisë për Vetëqeverisje Lokale 2016-2026 dhe në dokumentet tjera relevante të qeverisë. Në këtë periudhë është shënuar progres i matshëm në fushën e zhvillimit ekonomik lokal, plotësimin e kuadrit ligjor dhe nënligjor për vetëqeverisje lokale, përmirësimin e efikasitetit të shërbimeve komunale, forcimin e transparencës komunale, promovimin e barazisë gjinore, e-qeverisjes, zgjerimin e bashkëpunimit me partnerët/donatorët përmes projekteve të përbashkëta, bashkëpunimi me shoqërinë civile, përmirësimin e koordinimit ndërsektorial, bashkëpunimin ndërkomunal, komunal ndërkombëtar dhe ndërkufitar, ngritjen e kapaciteteve profesionale të komunave dhe shumë fusha të tjera.

Pas shfaqjes së Coronavirusit COVID – 19 si pandemi globale, marrjes së masave adekuate nga Qeveria e Kosovës, MAPL ka pasur një rol të rëndësishëm në koordinimin dhe zhvillimin e aktiviteteve ndërinstitucionale dhe në raport me komunat. Në këtë drejtim, MAPL ka zhvilluar takime virtuale koordinuese me kryetarët e komunave të Republikës së Kosovës, me qëllim të diskutimit të masave te reja lidhur me pandeminë COVID – 19 dhe tejkalimin e sfidave bashkërisht. Si rrjedhojë e kësaj është nënshkruar marrëveshjen e bashkëpunimit me UN-HABITATIN, ku parashihet financimi dhe realizimi i një hulumtimi në të gjitha 38 Komunat e Kosovës për të identifikuar problemet dhe efektet e shkaktuara nga pandemia COVID 19.

Në kuadër të zhvillimit të politikave për Vetëqeverisje Lokale, fokusi është vënë në monitorimin e Strategjisë për zhvillim ekonomik lokal dhe është përgatitur raporti lidhur me implementimin e planit të veprimit të Strategjisë për Zhvillim ekonomik Lokal. Ndërsa, në bashkëpunim me KLGI ka hartuar modelin për hartimin e strategjisë për zhvillim ekonomik lokal të komunave dhe udhëzuesin për hartimin e strategjisë për zhvillim ekonomik lokal, të cilat janë publikuar edhe në kuadër të web faqes zyrtare të MAPL-së, gjithashtu ka filluar me procesin e hartimit të Planit nacional për zhvillim ekonomik lokal.

Programet për financimin e projekteve kapitale të komunave janë një ndër instrumentet kryesore të mbështetjes direkte të komunave në fushën e zhvillimit ekonomik. Është bërë lansimi i fondit nga programi CIF 2 dhe CIF, janë realizuar 5 sesione informuese në 5 rajone. Janë vlerësuar aplikacionet për projektet infrastrukturore për komunitete dhe janë përzgjedhur 28 projekte në 20 komuna, ku janë njoftuar 20 komunat përfituese për 28 projekte, dhe janë nënshkruar marrëveshjet. Po ashtu, ka përfundimtar vlerësimi i aplikacioneve nga paneli shqyrtues i CIF 2, dhe janë njoftuar 7 komuna përfitues për 7 projekte.

MAPL në bashkëpunim me SDC-DEMOS, SIDA dhe Ambasadën Norvegjeze në Kosovë, kanë përmbyllur procesin e përzgjedhjes së komunave përfituese nga granti për performancë komunale për komunat të cilat gjatë vitit 2019 kanë treguar performancë më të lartë në ofrimin e shërbimeve. Për 21 komunat përfituese, nga programi për bashkëfinancim me donatorë bazuar në skemën e grantit për performancë të komunave ne bashkëpunim me projektin DEMOS dhe donatoret e tjerë janë financuar 57 projekte në vlerë prej 3,615,474.00€. Ndërsa, ka filluar vlerësimi i komunave për performancën e vitit 2021 ka janë pranuar të dhënat nga komunat, është bërë përpunimi i të dhënave. Sa i përket vlerësimit të performancës së komunave për grantin e performancës për vitin e alokimit 2023, sipas rezultateve të performancës së vitit 2021, është hartuar analiza per kushtet minimale të GPK-së.

MAPL në bashkëpunim dhe partneritet të ngushtë me UN-Habitat-Kosova dhe MMPHI kanë bërë hapjen e Thirrjes për propozime të Instrumentit për Investime Kapitale - CIF. Po ashtu është hapur e Thirrja për Instrumentin e Investimeve Kapitale (IIK- CIF) për zhvillim të qëndrueshëm urban 2022 për projekt propozime. Njëkohësisht, janë organizuar pesë (5) punëtori rajonale për Instrumentin e Investimeve Kapitale (IIK- CIF) për zhvillim të qëndrueshëm urban 2022 për të mbështetur zhvillimin e projekteve të investimeve kapitale nga poshtë-lart, duke përfshirë fokusimin në infrastrukturën dhe proceset komunale që i përgjigjen klimës. Po ashtu në këtë periudhë kohore ka vazhduar avancimi i bashkëpunimit ndërkufitar në kuadër të tri programeve: Kosovë – Shqipëri, Kosovë – Maqedoni dhe Kosovë – Mali i Zi. Gjatë kësaj periudhe është realizuar 1 iniciativa për bashkëpunim ndërkomunal ndërmjet Komunës së Kamenicës dhe Gjilanit në fushën e mbrojtjes nga fatkeqësitë natyrore dhe fatkeqësive të tjera, si dhe 1 bashkëpunim komunal ndërkombëtar në mesë të Komunës së Junikut dhe Komunës së Clarion, të shtetit të Iowa/SHBA, në fushën e kulturës, rini, sport, dhe bujqësi.

Në kuadër të projektit M4Y është bërë shtrirja dixhitale dhe mediatike duke krijuar 13 postera dixhitalë me të rinjtë dhe me fokus tek gratë, me qëllim që të inkurajohen dhe të aplikojnë për trajnime dhe grante dhe janë përzgjedhur 50 komunitete të synuara të cilat kanë filluar aktivitetet e mobilizimit dhe shtrirjes në të gjitha komunat. Është bërë formimi i grupeve të të rinjëve për ciklin parë të granteve, dhe është bërë identifikimi i drejtuesve të të rinjëve. Është bërë shqyrtimi i nënprojekteve për provueshmëri për ciklin e parë të granteve. Është bërë themelimi i komiteteve të vlerësimit të nëngranteve, është bërë thirrja për propozime për subgante për adoleshent (15-18), dhe për të rritur (18-24) per ciklin e pare te granteve, si dhe është paraqitur lista e fituesve te subgranteve per ciklin e pare te granteve.

Në këtë periudhë Janar – Qershor 2022, MAPL fokus të veçantë i ka dhënë akteve nënligjore në programin legjislativ për vitin 2022 dhe dokumenteve tjera, përfshirë këtu hartimin e dy koncept dokumenteve dhe një vlerësimi ex-post, si dhe ndryshim/plotësimin 4 akteve nënligjore. MAPL ka përmbyllur Studimin e Fizibilitetit për Qeverisje Lokale, gjithashtu në këtë periudhë është hartuar edhe raporti dhe programi i orientimeve afatmesme dhe afatgjate të sistemit të qeverisjes lokale, të cilat janë përcjellë për miratim në qeveri. Qeveria i ka shqyrtuar dokumentet e lartpërmendura dhe janë publikuar. Është hartuar doracaku për konsultimet publike në komuna, model plani për integritet për komuna dhe doracaku për zbatimin e planit për integritet në komuna.

Në periudhën Janar – Qershor 2022, kanë funksionuar 38 komuna të Republikës së Kosovë, duke mbajtur mbledhje rregullisht. Kuvendet e komunave kanë mbajtur 311 mbledhje. Mbledhjet e kuvendeve të komunave janë monitoruar përmes sistemit të teleprezencës, si dhe prezencës fizike të zyrtarëve për komunat: Mitrovicë e Veriut, Zubin Potok, Zveçan dhe Leposaviq. Gjatë kësaj periudhe janë pranuar gjithsej 1307 akte, prej tyre 49 rregullore dhe 1258 vendime. Nga gjithsej 1307 akte, MAPL ka vlerësuar 675 akte, përderisa 632 akte të tjera janë dërguar në Ministritë e linjës.

Sa i përket konsultimit paraprak të akteve të ministrive sektoriale dhe përputhshmërisë së tyre me legjislacionin për vetëqeverisje lokale, në total janë pranuar 13 akte ligjore dhe nënligjore prej tyre: Projekt Ligje 2, Projekt Rregullore 1, 8 Projekt Udhëzime Administrative dhe 2 koncept dokumente. Ndërsa, lidhur me shkresat njoftuese që adresohen në komuna, në këtë periudhë kohore janë pranuar dhe shqyrtuar 70 kërkesa dhe 10 ankesa nga personat fizik dhe juridik.

Me qëllim të pasqyrimit të aktiviteteve të zhvilluara nga kuvendet e komunave është hartuar dhe publikuar Raporti i funksionimit të kuvendeve të komunave për periudhën Janar – Dhjetor 2021, dhe janar – qershor 2022. Në bashkëpunim me misionin e OSCE-së në Kosovë, është hartuar plani i integritetit për komuna dhe doracaku/udhëzuesi për monitorimin e zbatimit të planit për integritet në komuna. I njëjti është lansuar në kuadër të sesioneve informuese/trajnimeve me komunat të cilat janë mbajtur në muajin maj.

MAPL ka udhëhequr një proces tejet të rëndësishëm për adresimin e obligimeve të agjendës evropiane në komuna. Në këtë periudhë kohore është hartuar Raporti i përmbushjes së obligimeve të komunave nga Agjenda Evropiane për periudhën Janar-Dhjetor 2021. Janë identifikuar obligimet e komunave nga PKZMSA dhe janë inkorporuar në planin e përgjithshëm të komunave për përmbushjen e obligimeve të Agjendës Evropiane për vitin 2022. Janë identifikuar konkluzionet e dala nga nënkomiteti për drejtësi liri dhe siguri si dhe është raportuar në Zyrën e Kryeministrit.

Sa i përket fushës së promovimit të barazisë gjinore në komuna, është rritur ndërgjegjësimi i zyrtarëve komunal për nevojën e hapave konkrete në integrimin e perspektivës gjinore në politikat komunale, ku në vazhdimësi MAPL ka bërë përpjekje që komunat të arrijnë sigurimin e përfaqësimit gjinor në përputhje me kuadrin ligjor. Ministria e Administrimit të Pushtetit Lokal dhe Ministria e Arsimit, Shkencës, Teknologjisë dhe Inovacionit, së fundi ka nënshkruar Memorandum Bashkëpunimi për mbështetje financiare për studentë të komuniteteve ashkali, egjiptian dhe rom të cilët studiojnë në universitetet publike në Kosovë.

MAPL ka ofruar informata të vazhdueshme për publikun, mediet, shoqërinë civile, organizatat e huaja ndërkombëtare, si dhe palët e interesuara lidhur me aktivitetet e zhvilluara. Kurse, lidhur me qeverisjen e hapur si njëri nga parimet themelore të punës së Qeverisë së Republikës së Kosovës, me nismën e MAPL, Qeveria e Republikës së Kosovës ka marrë vendim që të fillohet me hartimin e Planit Kombëtar të Veprimit për qeverise të hapur në kuadër të Partneritetit për Qeverisje të Hapur – PQH. Në kuadër të kësaj MAPL si udhëheqëse e këtij procesi ka krijuar dhe funksionalizuar Komitetin Nacional Koordinues, i cili është komitetet gjithëpërfshirës i përbërë nga institucionet relevante publike, organizatat e shoqërisë civile si bashkëudhëheqëse, sektorin e biznesit, organizatat dhe institucionet tjera relevante vendore e ndërkombëtare.

MAPL ka filluar procesin e digjitalizimit të shërbimeve komunale përmes zhvillimit të platformës E-KOMUNAT. Në bashkëpunim me DEMOS janë hartuar Termat e Referencës për angazhimin e ekspertit për studimin e fizibilitetit për platformën E-KOMUNAT, si dhe janë arritur që të nënshkruhen marrëveshjet e bashkëpunimit me Akademinë për E-Qeverisje të Estonisë për zhvillimin e platformës E-KOMUNA.

Sa i përket koordinimit të politikave, ka vazhduar me përfshirjen e shoqërisë civile në hartimin e politikave dhe legjislacionit për vetëqeverisje lokale dhe në implementimin e strategjisë për vetëqeverisje lokale 2016-2026. Po ashtu, ka vazhduar bashkëpunimi me Forumin Konsultativ për Qeverisje Lokale, e cila është “storie suksesi” dhe si e arritur është përmendur edhe në Raportin e Vendit 2021 për Kosovën nga Komisioni Evropian. Janë zhvilluar takime me departamente dhe njësitë organizative të MAPL-së për koordinimin e aktiviteteve të planifikuara në vitin 2022 dhe ka përfunduar hartimi i planit vjetor të punës së MAPL-së për vitin 2021 i cili është dërguar në sekretariatin koordinues të qeverisë, i njëjti është publikuar edhe në kuadër të web faqes zyrtare të MAPL-së. Në këtë periudhë është bërë identifikimi i prioriteteve afatmesme strategjike, është hartuar plani 3-vjeçar i punës së MAPL-së, si dhe janë caktuar objektivat strategjike në kuadër të PSO, si dhe është bërë harmonizimi i tij me KASH-n. Kemi hartuar Planin e Integritetit për MAPL. Dhe kemi hartuar model planin e integritetit për komuna dhe doracaku/udhëzuesi për monitorimin e zbatimit të planit për integritet në komuna. I njëjti është përkthyer në gjuhët zyrtare dhe do të lansohet në kuadër të (5) pesë sesioneve informuese me komunat të cilat janë mbajtur gjatë muajit maj. Gjithashtu, janë hartuar edhe dokumente të tjera, si:

Janë organizuar 6 trajnime konform programit dhe kornizës kohore të planifikuar. Në bashkëpunim me IKAp dhe me mbështetjen e OSBE-së, janë organizuar trajnime 1 ditore në 5 regjionet e Kosovës, lidhur me Hartimin dhe monitorimin e zbatimit të planit për integritet në komuna.

Buxheti i MAPL-së për vitin 2022, (*bazuar në raport të datës 15.07.2022*) së bashku me Donacionin (*93 Council of Europe dhe WB-Banka Botërore*) është 8,331,587.13 €. Nga kjo shumë për periudhën Janar –Korrik(15.07.2022) nga buxheti i konsoliduar janë shpenzuar 476,163.60 € ose 7.16 % e buxhetit.  Prej kategorisë së donacionit 93 Council of Europe është shpenzuar shuma  58,582.56 € ose 60.84 % e buxhetit ndërsa nga donacioni WB-Banka Botërore është shpenzuar shuma 129,578.20 ose 8.18 %.  Në total Buxheti i MAPL-së + Donacionet (93 Council of Europe dhe WB-Banka Botërore) për periudhën janar-Korrik (15.07.2022) është shpenzuar në vlerë prej: 664,324.36 ose 7.97%.

Në fushën e Auditimit, gjatë kësaj periudhe, është mbajtur takimi i I-rë i Komitetit të Auditimit. Është përfunduar procesi i auditimit: “*Menaxhimi i pasurisë në MAPL*”, dhe procesi i Auditimit "*Menaxhimi i listës së pagave në MAPL".* Ndërsa, si i përket prokurimit, gjatë periudhës, janë zhvilluar aktivitetet e planifikuara si: **Kontrata për Furnizim** (*furnizim për zyrë, furnizim për zyrë për BNK, furnizim me IT, furnizim me IT për BNK, dhe furnizim me paisje tjera të IT),* **Kontrata për Shërbime,** *(shërbime për pastrimin e veturave, kontrollimin teknik dhe sigurimin e veturave).*

# I. Veprimet e ndërmarra nga MAPL me rastin e shfaqjes së Coronavirusit COVID – 19

Pas shfaqjes së coronavirusit COVID – 19 si pandemi globale, institucionet e Republikës së Kosovës kanë marrë masat adekuate dhe të nevojshme për parandalimin e përhapjes së tij.

## 1.1. Veprimet e ndërmarra nga MAPL në raport me komunave me rastin e COVID -19

Ministria e Administrimit të Pushtetit Lokal konform përgjegjësive që ka dhe sipas objektivave të Strategjisë për Vetëqeverisje Lokale, misionit dhe vizionit, gjatë kësaj periudhe rol të rëndësishëm i ka kushtuar edhe komunave, me qëllim të përkrahjes dhe marrjes së masave adekuate për parandalimin e pandemisë globale të COVID -19. Në këtë drejtim, MAPL ka adresuar një sërë kërkesash dhe njoftimesh tek kryetarët e komunave, kryesuesit e kuvendeve të komunave, Qendra Operative Emergjente (QOE), Qendra Operative e MPBAP (QOMPBAP) dhe Qendrën për Parandalim dhe Kontroll të Sëmundjeve (QPKS), si dhe në institucionet tjera.

Po ashtu, MAPL ka zhvilluar takime virtuale koordinuese me kryetarët e komunave të Republikës së Kosovës, me qëllim të diskutimit të masave te reja lidhur me pandeminë COVID – 19 dhe tejkalimin e sfidave bashkërisht.

##  1.2. Identifikimi dhe adresimi i problemeve të shkaktuara nga pandemia COVID 19 në nivelin komunal

## Në kuadër të këtij aktiviteti, është paraparë realizimi i studimit të problemeve të shkaktuara nga pandemia, Covid-19, ku në këtë periudhë kohore janë realizuar punëtori rajonale lidhur me të dhënat e komunave, bizneseve dhe OJQ-ve për problemet e shkaktuara nga pandemia Covid-19, si dhe pas zhvillimit të hulumtimit empirik në terren, ekspertët e angazhuar UN-HABITAT kanë përpunuar të dhënat të cilat do të jenë në kuadër të këtij studimi. Në këtë periudhë është përgatitur Raporti lidhur me problemeve të shkaktuara nga pandemia Covid-19 në nivelin lokal, ndërsa publikimi do të bëhet gjatë muajit korrik, 2022.

##

# II. Rritja e zhvillimit ekonomik lokal përmes mbështetjes financiare të komunave të bazuar në performancë

Aktivitetet e realizuara në kuadër të objektivit të parë, janë grupuar në 3 fusha kryesore si vijon:

* Hartimit të politikave për zhvillim ekonomik lokal;
* Financimit të projekteve të komunave;
* Menaxhimi i performancës komunale.

## 2.1. Zhvillimi i kuadrit strategjik për zhvillim ekonomik lokal

MAPL në baza vjetore monitoron dhe raporton për zbatimin e planit të veprimit të Strategjisë për Zhvillim Ekonomik lokal 2019 – 2023. Për këtë qëllim është dërguar shkresa tek komunat dhe ministritë e linjës për të raportuar lidhur me realizimin e aktiviteteve të dala nga plani i veprimit të SZHEL. Janë marr të dhënat nga 31 komuna dhe nga Ministritë e Linjës, si dhe është përgatitur raporti i planit të veprimit, i cili është dërguar në ZKM-ZPS. Ndërsa, në bashkëpunim me KLGI ka hartuar modelin për hartimin e strategjisë për zhvillim ekonomik lokal të komunave dhe udhëzuesin për hartimin e strategjisë për zhvillim ekonomik lokal, të cilat janë publikuar edhe në kuadër të web faqes zyrtare të MAPL-së. Në këtë periudhë ka filluar edhe analizimi i modaliteteve të profileve ekonomike, të cilat do t’i paraprijnë modelit të profilit ekonomik të komunave.

Sa i përket Hartimit të Programit Nacional për Zhvillim Ekonomik Lokal 2023-2029, në muajin shkurt është nxjerrë vendimi për themelimin e grupit punues për Hartimin e Programit Nacional për Zhvillim Ekonomik Lokal 2023-2029. Janë realizuar dy takime të Grupit Punues, (datë, 07.04.2022, dhe, 17.05.2022). Gjate kësaj periudhe është përgatitur drafti fillestar i Programit. Ndërsa, lidhur me përgatitjen e rekomandimeve për avancim të proceseve buxhetore komunale, është përgatitur shkresa me propozimet e MAPL dhe e njëjta i është dërguar zyrës së Ministrit të Ministrisë së Financave, Punës dhe Transfereve me propozimet nga MAPL.

* Është hartuar raporti i shpenzimeve të komunave për vitin 2021;
* Raporti i të hyrave vetanake të komunave për vitin 2021;
* Raporti i investimeve kapitale në komuna për vitin 2021;
* Draft raporti përmbledhës për vitet 2008/2021; dhe
* Draft raporti përmbledhës për vitet 2019/2021; dhe
* Është përgatit vlerësimi i ndikimit buxhetor për UA për themelimin dhe funksionimin e ekipit për të drejtat e fëmijës.

##

## 2.2. Financimi i projekteve të komunave

Programet për financimin e projekteve kapitale të komunave janë një ndër instrumentet kryesore të mbështetjes direkte të komunave në fushën e zhvillimit ekonomik. MAPL ka përgatitur kriteret për aplikim të financimit të projekteve të komunave në bazë të programit të CIF 2, si dhe janë përgatitur kriteret e programit tjetër për mbështetje lidhur me projektet infrastrukturore për komunitete në komuna. Në këtë periudhë, është bërë lansimi i fondit nga programi CIF 2 dhe CIF, janë realizuar 5 sesione informuese në rajonet e komunave. Në kuadër të programit CIF 2 janë pranuar 44 aplikacione nga 35 komuna, ndërsa per projektet infrastrukturore për komunitete në komunat e Kosovës janë pranuar 40 aplikacione nga 20 komuna. Janë vlerësuar aplikacionet për projektet infrastrukturore për komunitete dhe janë përzgjedhur 28 projekte në 20 komuna, në vlerë prej 1,000,000.00 €, janë njoftuar 20 komunat përfituese për 28 projekte, dhe janë nënshkruar marrëveshjet. Ka përfundimtar vlerësimi i aplikacioneve nga paneli shqyrtues i CIF 2, dhe janë njoftuar 7 komuna përfitues për 7 projekte në vlerë prej 1080768.38 €, ndërsa marrëveshjet janë në proces të nënshkrimeve. Nga granti i performancës komunale, në vlerë të përgjithshme prej 8,000,000.00 € prej tyre 3,000,000.00 € nga buxheti i MAPL dhe 5,000,000.00 € nga buxheti i donatoreve janë 14 komunat përfituese me 60 projekte, ku nga buxheti i MAPL janë 8 komuna përfituese me 25 projekte dhe nga buxheti i DEMOS janë 6 komuna përfituese me 35 projekte.

2.3. Vlerësimi i performancës komunale

Ministria e Administrimit të Pushtetit Lokal gjatë kësaj periudhe, rëndësi të madhe i ka kushtuar avancimit të sistemit të performancës komunale dhe skemës së grantit të bazuar në performancë. MAPL në bashkëpunim me SDC-DEMOS, SIDA dhe Ambasadën Norvegjeze në Kosovë, kanë përmbyllur procesin e përzgjedhjes së komunave përfituese nga granti për performancë komunale për komunat të cilat gjatë vitit 2019 kanë treguar performancë më të lartë në ofrimin e shërbimeve. Për 21 komunat përfituese, nga programi për bashkëfinancim me donatorë bazuar në skemën e grantit për performancë të komunave ne bashkëpunim me projektin DEMOS dhe donatoret e tjerë janë financuar 57 projekte në vlerë prej 3,615,474.00€, prej tyre nga buxheti i MAPL 24 projekte në 8 komuna në vlerë prej 1,232,744.24€ dhe nga buxheti i projektit DEMOS janë financuar 33 projekte në 21 komuna në vlerë prej 2,383,130.00€. Ndërsa, ka filluar vlerësimi i komunave për performancën e vitit 2021 ka janë pranuar të dhënat nga komunat, është bërë përpunimi i të dhënave. Sa i përket vlerësimit të performancës së komunave për grantin e performancës për vitin e alokimit 2023, sipas rezultateve të performancës së vitit 2021, është hartuar analiza per kushtet minimale të GPK-së. Qeveria ka provuar nisma për negocimin e marrëveshjes ndërkombëtare për GPK, është themeluar grupi negociatorë, është hartuar draft-marrëveshja, dhe pas finalizimit do të dërgohet për miratim në kuvend.

# III. Avancimi i bashkëpunimit ndërkomunal, komunal ndërkombëtar dhe ndërkufitar

Aktivitetet në këtë objektiv janë realizuar në drejtim të:

* Forcimit të bashkëpunimit ndërkomunal dhe komunal ndërkombëtar;
* Zbatimit të programeve të bashkëpunimit ndërkufitar;
* Projekti nga Banka Botërore “Komunat për të rinjtë”.

## 3.1. Bashkëpunimi ndërkomunal dhe komunal ndërkombëtar

Në periudhën Janar – Qershor 2022, MAPL ka realizuar e sajë lidhur me mbështetjen e komunave për avancimin e bashkëpunimit ndërkomunal dhe komunal ndërkombëtar. Me mbështetje të OSBE, janë organizuar pesë (5) punëtori, në rajonin e Pejës, Prizrenit, Prishtinës, Mitrovicë dhe Gjilanit lidhur me procedurat e bashkëpunimit ndërkomunal dhe komunal ndërkombëtar. Gjatë kësaj periudhe është realizuar 1 iniciativa për bashkëpunim ndërkomunal ndërmjet Komunës së Kamenicës dhe Gjilanit në fushën e mbrojtjes nga fatkeqësitë natyrore dhe fatkeqësive të tjera, si dhe 1 bashkëpunim komunal ndërkombëtar në mesë të Komunës së Junikut dhe Komunës së Clarion, të shtetit të Ioëa/SHBA, në fushën e kulturës, rini, sport, dhe bujqësi. Gjithashtu, është vlerësuar një iniciativë për binjakëzim të Komunës së Pejës me Komunën e Kirklareli- Republika e Turqisë. MAPL, ka filluar me procedure e hartimit të Koncept-Dokumentit për Bashkëpunim Ndërkomunal dhe Demokraci Lokale. Është krijuar data baza për të gjitha marrëveshjet e bashkëpunimit ndërkomunal dhe komunal ndërkombëtar. Më qëllim të avancimit të procesit lidhur me binjakëzimin e komunave të Republikës së Kosovës me komunat/qytetet ndërkombëtare, është organizuar konferenca për bashkëpunim komunal ndërkombëtar/qeverisje vendore ku pjesëmarrës kanë qenë përfaqësuesit e shtetit të IOWA-së.

Në këtë periudhë, MAPL në bashkëpunim me UN-Habitat-Kosova dhe MMPHI kanë bërë lansimin “Thirrjen për propozime të Instrumentit për Investime Kapitale – CIF”. Njëkohësisht, janë organizuar pesë (5) punëtori rajonale për Instrumentin e Investimeve Kapitale (IIK- CIF) për zhvillim të qëndrueshëm urban 2022. Janë pranuar aplikacionet lidhur më këtë thirrje dhe është hartuar raporti i vlerësimit të projekteve kapitale, ndërsa nënshkrimi i marrëveshjeve me komunat përfituese do të bëhet gjatë muajit korrik.

## 3.2. Zbatimi i programeve të bashkëpunimit ndërkufitar

Ka vazhduar avancimi i bashkëpunimit ndërkufitar në kuadër të tri programeve: Kosovë – Shqipëri, Kosovë – Maqedoni dhe Kosovë – Mali i Zi.

### 3.2.1. Programi IPA II Kosovë-Shqipëri 2014-2020

Në kuadër të Programit IPA II Kosovë-Shqipëri 2014-2020 - Ka vazhduar zbatimi i dy projekteve të kontraktuara nga Thirrja e Dytë: Green Cross – Drejtë ekonomive lokale të gjelbërta me investime të zgjuara me afat kohor: 15 Janar 2020 - 15 Maj 2023 dhe Green Water Project - Projekti për ujë të pastër në Gjakovë dhe Kukës me afatin kohor prej: 15 Janar 2020 - 15 Janar 2023. Projekti është ne implementim e sipër, janë realizuar vizitat monitoruese tek përfituesit në Kosovë dhe Shqipëri. Dokumenti në lidhje me Programimin e IPA III për Programin Shqipëri - Kosovë, është aprovuar me 15 Qershor 2022 nga DGNEAR në Bruksel. Aktualisht, janë në proces të kontraktimit 4 projektet e përzgjedhura në kuadër të Thirrjes së III-të në totalin e shumës financiare 1,600.000 €: 1. Rruga drejt përdorimit efikas të burimeve natyrore lokale; 2. Rritja e biodiversitetit në pellgun e lumit Drin përmes Menaxhimit të Integruar të Pellgut Ujëmbledhës – BIODRIN; 3. Rrugët e Eko-Turizmit në Zonën Ndërkufitare për Promovimin e Turizmit Alternativ (ECO ROUTES); dhe 4. Ndërlidhja e Turizmit përmes Trashëgimisë Kulturore dhe Zgjidhjeve Smart në Lezhë dhe Gjakovë. Kurse, sa i parket Menaxhimi i kontratës së asistencës teknike TAGC është nxjerrë vendimi për përbërjen e re të Komitetit të Përbashkët Monitorues Shqipëri – Kosovë, si dhe përmes procedurës së shkruar është miratuar Raporti vjetor i zbatimit (AIR) për vitin 2021.

### 3.2.2. Programi IPA II Kosovë-Maqedoni 2014-2020

Në kuadër të Programit IPA II BNK Kosovë-Maqedoni 2014-2020, të thirrja e IV-të kanë filluar të zbatohen dy projekte: Projekti “CBCEko kid” përfitues Komuna e Ferizajt në partneritet me komunën e Çairit dhe Projekti “Pilot interventions for ëasteëater treatment and solid waste management in the cross-border region” ku përfitues është Komuna e Novobërdës në partneritet me komunën e Gjorce Petrov. Janë realizuar vizitat monitoruese të projekteve nga thirrja e IV-të. Në ndërkohë projekti Prizren- Tetovë do të filloj zbatimin nga muaji qershor 2022.

Janë mbajtur trajnime për përfituesit e thirrjes së 3-të dhe trajnimi për aplikuesit potencial (Shkup dhe Prishtinë) dhe është organizuar Forumi Konsultativ me kryetarët e komunave nga zona e programit Kosovë - Maqedoni e Veriut lidhur me mundësitë e aplikimit në thirrjen e 5-të. Po ashtu, është nxjerrë vendimi për përbërjen e re të Komitetit të Përbashkët Monitorues Kosovë - Maqedoni Veriore, si dhe është mbajtur takimi i 9-të i këtij Komiteti me ç ‘rast janë miratuar: Raporti vjetor i zbatimit (AIR) për vitin 2021, koncept dokumenti për thirrjen e 5-të (*alokimet financiare 2018, 2019 dhe 2020*). Dokumentet finale të aprovuara nga ky takim janë dërguar tek Zyra e NIP.

Janë mbajtur trajnime për përfituesit e projekteve nga thirrja e 4-të (Projektet fituese nga Komuna e Ferizajt në bashkëpunim me Komunën e Cairit dhe Përfituesit nga Komuna e Novobërdës në bashkëpunim me komunën e Gjorce Petrov.) Gjithashtu gjatë kësaj periudhe janë organizuar edhe dy trajnime në Prishtinë dhe Shkup në lidhje me ciklin e menaxhimit të projekteve. Lidhur me menaxhimin e TAGC, kanë vazhduar takimet e përbashkëta në kuadër të Programit, takime joformale dhe konsultime në baza javore janë në kuadër të dy strukturave operative (MAPL-Kosovë, dhe Ministrisë për Vetëqeverisje Lokale-Maqedoni e Veriut). Dokumenti në lidhje me Programimin e IPA III për Programin Kosovë-Maqedoni e Veriut, është aprovu me 15 Qershor 2022 nga DGNEAR në Bruksel.

### 3.2.3. Programi IPA II Kosovë-Mali i Zi 2014-2020

Në kuadër të Programit IPA II BNK Kosovë-Mali i Zi 2014-2020 – gjatë kësaj periudhe ka vazhduar zbatimi i projekteve ndërkufitare të Thirrjes së dytë: Creating Employment in Agriculture; CARES 2- Cross-border Actions in the Reproductive Health Sector 2; Transhumance - new tourism offer of Kosovo and Montenegro; Culture heritage – Treasure of cross border region; Praxis. Njëkohësisht, ka vazhduar edhe vlerësimi i projekt propozimeve të pranuara në kuadër të Thirrjes së III. Janë mbajtur takimet e Komitetit të Përbashkët Vlerësues ku ka përfunduar faza e vlerësimit, është finalizuar raporti për hapin e I-rë dhe i njëjti raport është dërguar tek EUD në Podgoricë për miratim, dhe është në fazën finale. Po ashtu në kuadër të pakos implementuese për projektet e Thirrjes së tretë është mbajtur punëtoria për përgatitjen e aplikacioneve të plota për aplikantët e suksesshëm të CfP-së së tretë në kuadër të Programit MNE-KOS. Në momentin e shpalljes se fituesve nga Thirrja e trete pakoja implementuese draftohet dhe organizohet trajnimi për implementim për të gjithë përfituesit e projekteve.

Në këtë periudhë gjithashtu është mbajtur takimi i dytë i Komitetit Drejtues të Programit ku është miratuar raporti dytë i ndërmjetëm i programit për vitin 2021, si dhe është bërë planifikimi i aktiviteteve të ardhshme në lidhur me CfP 3 ME-KS. Është publikuar numri i dymbëdhjetë i Buletinit për Rritjen e Bashkëpunimit të Sekretariatit të Përbashkët Teknik për programin e BNK-së Mali i Zi – Shqipëri dhe Mali i Zi – Kosovë lidhur me projektet e financuara në kuadër të Thirrjes së 1 dhe 2 të Programit si dhe aktivitetet në kuadër të të dy programeve IPA II BNK Mali i Zi – Shqipëri dhe Mali i Zi – Kosovë 2014-2020.

Edhe në kuadër të këtij programi, janë miratuar: Raporti vjetor i zbatimit për 2021, plani vjetor i komunikimit dhe vizibilitetit dhe plani i punës i Sekretariatit të Përbashkët Teknik për vitin 2022. Dokumentet e miratuara i janë dërguar delegacionit të BE-së në Mal të Zi si dhe NIPAC në Kosovë në përputhje me afatin e përcaktuar në Marrëveshjen Kornizë dhe dokumentet tjera të aplikueshme të programit. Gjithashtu, është finalizuar programi i IPA III 2021 – 2027, për Programin Mali i Zi - Kosovë, dhe është aprovuar me 15 Qershor 2022 nga DGNEAR në Bruksel.

## 3. 4. Zbatimi i projektit të bankës botërore “Komunat për të rinjtë”

Projekti ka për qëllim rritjen e mundësive socio-ekonomike për të rinjtë e margjinalizuar (15-24 vjet) në Kosovë. Përmes këtij projekti komunat e zgjedhura do të adresojnë nevojat socio-ekonomike të të rinjve, duke financuar iniciativat të cilat burojnë nga vet ata, me qëllim rritjen e bashkëpunimit midis rinisë dhe qeverive lokale, për zgjedhjen e problemeve në komunitet. Projekti do të implementohet në 10 komuna të përzgjedhura. Objektivi i projektit është të përmirësojë përfshirjen socio-ekonomike të të paktën 3,000 të rinjve të margjinalizuar në komunitetet e cenueshme në Kosovë përmes angazhimit qytetar dhe ngritjes së kapaciteteve dhe aftësive të tyre. Projekti do të implementohet në 10 Komuna, të cilat janë përzgjedhur, si: Junik, Ranillug, Hani i Elezit, Zveçan, Kaçanik, Skenderaj, Rahovec, Gllogoc, Vushtrri dhe Ferizaj.

*Projekti ‘Komunat për të Rinjtë - Komponenti I’ ose Projekti M4Y është një grant prej 2.7 milion dollarësh i siguruar nga Qeveria Japoneze përmes Fondit Zhvillimor Social të Japonisë (JSDF), i cili administrohet nga Banka Botërore.*

Në kuadër të projektit M4Y janë realizuar 157 takime orientuese ku kanë marrë pjesë 1575 përfituesish, janë realizuar 27 takime tjera për mobilizimin e rrjetit të të rinjve me rreth 349 pjesëmarrës dhe janë trajnuar gjithsej 53 influencues të komunitetit. Më tej, është bërë shtrirja dixhitale dhe mediatike duke krijuar 13 postera dixhitalë me të rinjtë dhe me fokus tek gratë, me qëllim që të inkurajohen dhe të aplikojnë për trajnime dhe grante. Është aprovuar Manuali ToT i trajnimeve dhe aneksi i visibilitetit me metodologjinë UPSHIFT, është mbajtur trajnimi për 45 mentorë dhe trajnerë për të gjitha komunat target. Gjithashtu, janë përzgjedhur 50 komunitete të synuara dhe kanë filluar aktivitetet e mobilizimit dhe shtrirjes në të gjitha komunat dhe është bërë pranimi i mbi 2200 aplikimeve për trajnime nga të rinjtë, prej të cilëve 1500 do të trajnohen nga muaji Prill 2022. Janë organizuar punëtori per aplikimin e trajnimit neper komuna dhe janë ndihmuar adoleshentët (15-18) me trajnime per procedurat e aplikimit dhe logjistikën. Kompania implementuese CDF ka mbledhur të dhënat baze për rundin e pare te granteve. Është bërë formimi i grupeve të të rinjëve për ciklin parë të granteve, dhe është bërë identifikimi i drejtuesve të të rinjëve. Është bërë shqyrtimi i nënprojekteve për provueshmëri për ciklin e parë të granteve. Është bërë themelimi i komiteteve të vlerësimit të nëngranteve, është bërë thirrja për propozime për subgante për adoleshent (15-18), dhe për të rritur (18-24) per ciklin e pare te granteve, si dhe është paraqitur lista e fituesve te subgranteve per ciklin e pare te granteve.

# IV. Avancimi i politikave dhe i kornizës ligjore për vetëqeverisje lokale

Aktivitetet e realizuara gjatë kësaj periudhe që ndërlidhen me përmbushjen e objektivit për avancimin e politikave dhe kornizës ligjore për vetëqeverisje lokale, për vitin 2022, janë shtrirë në drejtim të:

* Zhvillimin e legjislacionit primar dhe sekondar;
* Konsultimit paraprak të akteve sektoriale;
* Takimeve të rregullta me komunat;
* Monitorimit të komunave;
* Adresimin dhe zbatimin e obligimeve nga agjenda evropiane;
* Koordinimit të politikave;
* Raporteve të hartuara.

## 4.1. Zhvillimi i akteve ligjore dhe nënligjore

Ministria e Administrimit të Pushtetit Lokal, fokus të veçantë i ka dhënë edhe akteve nënligjore në programin legjislativ për vitin 2022 dhe dokumenteve tjera, të cilat janë në proces të hartimit dhe plotësim/ndryshimit, si në vijim:

* Vlerësimi Ex post i Ligjit Nr. 06/L-092 për Dhënien në Shfrytëzim dhe Këmbimin e Pronës së Paluajtshme të Komunës (*është përgatit raporti përfundimtar lidhur me vlerësimit ex post)*;
* Koncept dokument për Ligjin Nr. 03/L-072 për Zgjedhjet Lokale në Republikën e Kosovës (*është formuar grupi punues dhe është hartuar drafti fillestar*);
* Plotësim ndryshimi i Rregullores Nr.04/2019 për Organizmin e brendshëm dhe Sistematizimin e Vendeve të Punës të Ministrisë së Administrimit dhe Pushtetit Lokal (*është formuar grupi punues për hartimin e projekt aktit*);
* Plotësim ndryshimi i Udhëzimit Administrativ (MPL) Nr.02/2020 për procedurën e emërimit të nënkryetarëve (*është formuar grupi punues, mirëpo është pezulluar aktiviteti pas kërkesës nga ZKM, me arsyetimin se nuk ka baze ligjore per hartimin e aktit*);
* Projekt Udhëzimi Administrativ për Përcaktimin e proceduarve për zbatimin e gjuhëve në komuna (*është hartuar draftin final, akti në konsultim paraprak dhe publik*);
* Projekt Udhëzimi Administrativ (QRK) për Themelimin dhe Funksionimin e Ekipit për të Drejtat e Fëmijës (*është hartuar draftin final i aktit, ka përfunduar procedurën e konsultimit publik dhe paraprak ka mbetur te merren vlerësimi i ndikimit financiar dhe vlerësimin e pajtueshmërisë që të procedohet tutje per miratim ne Qeveri*);
* Koncept Dokumenti për Bashkëpunim Ndërkomunal dhe Demokraci Lokale, (*është formuar grupi punues për hartimin e KD, grupi ka hartuar metodologjinë e punës dhe një draft fillestar të KD*).

## 4.2. Vlerësimi i ndikimit të politikave në fushën e vetëqeverisjes lokale

MAPL ka përmbyllur Studimin e Fizibilitetit për Qeverisje Lokale, gjithashtu në këtë periudhë është hartuar edhe raporti dhe programi i orientimeve afatmesme dhe afatgjate të sistemit të qeverisjes lokale, të cilat janë përcjellë për miratim në qeveri. Qeveria i ka shqyrtuar dokumentet e lartpërmendura dhe janë publikuar. Është hartuar doracaku për konsultimet publike në komuna, model plani për integritet për komuna dhe doracaku për zbatimin e planit për integritet në komuna.

Sa i përket konsultimit paraprak të akteve të ministrive sektoriale dhe përputhshmërisë së tyre me legjislacionin për vetëqeverisje lokale, në total janë pranuar 13 akte ligjore dhe nënligjore prej tyre: Projekt Ligje 2, Projekt Rregullore 1, 8 Projekt Udhëzime Administrative dhe 2 koncept dokumente. Ndërsa, lidhur me shkresat njoftuese që adresohen në komuna, në këtë periudhë kohore janë pranuar dhe shqyrtuar 70 kërkesa dhe 10 ankesa nga personat fizik dhe juridik.

## 4.3. Monitorimi i kuvendeve të komunave

Në periudhën Janar – Qershor  2022, kanë funksionuar kuvendet e 38 komunave të Republikës së Kosovë, duke mbajtur mbledhje rregullisht. Kuvendet e komunave kanë mbajtur 311 mbledhje, prej tyre 214 mbledhje të rregullta, 33 mbledhje të jashtëzakonshme, 8 mbledhje urgjente dhe 56 mbledhje solemne. Mbledhjet e kuvendeve të komunave janë monitoruar përmes sistemit të teleprezencës, si dhe prezencës fizike të zyrtarëve për komunat: Mitrovicë e Veriut, Zubin Potok, Zveçan dhe Leposaviq. Gjatë kësaj periudhe janë pranuar gjithsej 1307 akte, prej tyre 49 rregullore dhe 1258 vendime të kuvendeve të komunave. Të gjitha aktet e kuvendeve u janë nënshtruar procesit të shqyrtimit administrativ të ligjshmërisë. Nga gjithsej 1307 akte, MAPL ka vlerësuar 675 akte, përderisa 632 akte të tjera janë dërguar në Ministritë e linjës.

Ministria e Administrimit të Pushtetit Lokal, pas vlerësimit dhe shqyrtimit të ligjshmërisë së akteve në komuna, 633 akte i ka vlerësuar të ligjshme ndërsa në rishqyrtim komunave ju ka kthyer 42 akte, nga të cilat komunat pas marrjes së kërkesës për rishqyrtim kanë rishqyrtuar dhe harmonizuar 36 akte, ashtu siç është kërkuar nga MAPL, ndërsa 6 akte mbesin të pa rishqyrtuara ku për 3 akte (1 Fushë Kosovë, 1 Deçan, 1 Mamushë) është dërguar shkresë ne MD për tu kundërshtuar në gjykatë pas kalimit të afatit për rishqyrtim ndërsa 3 akte tjera janë brenda afatit ligjor për rishqyrtim. Sa i përket akteve të dërguara në Ministrit e Linjës,  MAPL në këto ministri ka përcjellë për vlerësim 632 akte e prej të cilave nga  Ministritë e Linjës  594 akte janë konfirmuar si të ligjshme ndërsa  38  janë konstatuar të kundërligjshme. Për të gjitha shkeljet e konstatuara, nga  Ministrit e linjës,  përmes MAPL-së, ju është dërguar komunave kërkesat për rishqyrtim. Pas pranimit të kërkesave për rishqyrtim, komunat kanë rishqyrtuar 25 akte, ndërsa 13 akte tjera nuk janë rishqyrtuar nga kuvendet e komunave e 2 prej te cilave pas kalimit të afatit për rishqyrtim janë dërguar në Ministri të Drejtësisë për tu proceduar në gjykatë.

**Diagrami 1**: *Numri i mbledhjeve të komunave dhe aktet e shqyrtuara gjatë periudhës Janar – Qershor 2022.*

MAPL, konform mandatit ligjor të përcaktuar me legjislacionin për vetëqeverisje lokale monitoron komunat mbi bazën e të cilave harton raporte periodike për funksionimin e komunave. Organet e komunës janë të obliguara që ushtrimin e kompetencave të tyre ta zhvillojnë sipas Kushtetutës, ligjeve dhe akteve nënligjore të Republikës së Kosovës. MAPL në fund të muajit mars 2022, ka hartuar raportin vjetor të funksionimit të komunave, i cili është dërguar në Qeveri, Presidencë dhe Kuvendit të Republikës së Kosovës.

## 4.4. Adresimi i obligimeve nga agjenda evropiane

Ministria e Administrimit të Pushtetit Lokal ka bërë koordinimin e aktiviteteve me komuna për adresimin dhe zbatimin e obligimeve të cilat burojnë nga agjenda e integrimit evropian. Në këtë periudhë kohore është hartuar Raporti i përmbushjes së obligimeve të komunave nga Agjenda Evropiane për periudhën Janar-Dhjetor 2021. Bazuar në të dhënat e ofruar nga komunat, gjatë periudhës Janar-Dhjetor 2021 komunat e Republikës së Kosovës kanë arritur t’i përmbushin 56% të aktiviteteve të planifikuara për realizim. Në total komunat kanë arritur t’i përmbushin 62% të obligimeve të komunave që burojnë nga Agjenda Evropiane. Janë identifikuar obligimet e komunave nga PKZMSA dhe janë inkorporuar në planin e përgjithshëm të komunave për përmbushjen e obligimeve të Agjendës Evropiane për vitin 2022. Janë identifikuar konkluzionet e dala nga nënkomiteti për drejtësi liri dhe siguri si dhe është raportuar në Zyren e Kryeministrit lidhur me masat e ndërmarra nga MAPL lidhur me këto konkluzione. Gjithashtu gjatë kësaj periudhe, MAPL ka qenë pjesëmarrëse e takimit të gjashtë të nën komitetit për drejtësi, liri dhe siguri në kuadër të procesit të stabilizim asociimit.

Gjithashtu, janë identifikuar dhe propozuar Obligimet e komunave dhe MAPL-së nga PKZMSA, si dhe është raportuar lidhur me përmbushjen e këtyre obligimeve, janë pranuar konluzionet e Nënkomitetit për Inovacionin, Shoqëri të Informacionit dhe Politikat Sociale, përkatësisht Konkluzionet e Këshillit Ministror për Integrim Evropian, më tej është përgatitur raporti i PZKMSA-së për periudhën Tetor-Dhjetor 2021 dhe është lansuar në platformë, si dhe Inputi i MAPL-së për raportin e KE-së (Korrik 2021- Qershor 2022).

Në këtë periudhë, MAPL me mbështetje të OSBE-së ka mbajtur këshillimin 4 ditor me ZKIE-të, janë zhvilluar takime me përfaqësues nga donatorët: USAID, OSBE, GIZ, DEMOS, SIDA, UNDP për mbështetjen e aktiviteteve të MAPL-së dhe janë mbështetur njësitë dhe departamentet brenda MAPL-së për përfitimet e projekteve nga fondet e IPA-së, *(plotësimin e katër (4) propozim projekte për IPA 2023-2024).* Po ashtu, është mbajtur telekonferenca tre ditore lidhur me TAIEX-in misioni për Mbrojtje Civile - Menaxhimin e Fatkeqësive nga Vërshimet, si dhe komunat janë mbështetur sipas kërkesave të tyre për procedurat e instrumentit TAIEX.

## 4.5. Koordinimi i politikave

Gjatë periudhës të parë të vitit 2022 janë zhvilluar takime me departamente dhe njësitë organizative të MAPL-së për koordinimin e aktiviteteve të planifikuara në vitin 2022 dhe ka përfunduar hartimi i planit vjetor të punës së MAPL-së për vitin 2022 i cili është dërguar në sekretariatin koordinues të qeverisë, i njëjti është publikuar edhe në kuadër të web faqes zyrtare të MAPL-së. Në këtë periudhë është bërë identifikimi i prioriteteve afatmesme strategjike, është hartuar plani 3-vjeçar i punës së MAPL-së, si dhe janë caktuar objektivat strategjike në kuadër të PSO, si dhe është bërë harmonizimi i tij me KASH-n. Kemi hartuar Planin e Integritetit për MAPL. Në bashkëpunim me misionin e OSCE-së në Kosovë, është hartuar model plani i integritetit për komuna dhe doracaku/udhëzuesi për monitorimin e zbatimit të planit për integritet në komuna. I njëjti është përkthyer në gjuhët zyrtare dhe do të lansohet në kuadër të (5) pesë sesioneve informuese me komunat të cilat janë mbajtur gjatë muajit maj. Gjithashtu, janë hartuar edhe dokumente të tjera, si:

#

# V. Ngritja e transparencës komunale, promovimi i të drejtave të njeriut dhe zhvillimi i kapaciteteve

Aktivitetet e realizuara gjatë kësaj periudhe janë ato të cilat ndërlidhen me:

* Monitorimin e fushës së të drejtave të njeriut në komuna;
* Informimi i publikut rreth aktiviteteve të MAPL-së;
* Transparenca dhe llogaridhënia;
* Ngritja e kapaciteteve komunale; dhe
* Bashkëpunimit me shoqërinë civile.

## 5.1. Aktivitetet në fushën e të drejtave të njeriut

MAPL ka vazhduar me mbështetjen e komunave në zbatimin e politikave në fushën e të drejtave të njeriut. Në këtë periudhë është hartuar Raporti vjetor për të drejtat e njeriut për periudhën e vitit 2021. Raporti përfshinë segmentin e të drejtave të njeriut nga fusha e barazisë gjinore, të drejtat e fëmijëve, dhuna në familje, të drejtat e personave me aftësi të kufizuar, të drejtat e pakicave, parandalimi i trafikimit me njerëz, të drejtat gjuhësore, mbrojtja nga diskriminimi. Është dërguar shkresa të kryetarët e komunave për obligimet e komunave qe dalin nga Ligji Kundërdiskriminimit, dhe obligimin e tyre për caktimin e zyrtarit kundërdiskriminimit.

Në këtë periudhë është hartuar metodologjia e punës për vizitat në terren, për të parë për së afërmi zbatimin e obligimeve nga të drejtat e njeriut në nivel lokal, është hartuar pyetësori dhe është finalizuar agjenda e vizitave. Në muajin qershor, janë mbajtur tri vizita në Komuna: Mitrovica e Jugut, Gjilan dhe Mamushë. MAPL në kuadër të mandatit të saj ligjor, ka paraparë themelimin e grupit punues për rishikimin funksional të zyrave komunale për komunitete dhe kthim dhe njësisë për të drejtat e njeriut duke përfshirë këto dy mekanizma në një departament të veçantë për të drejtat e njeriut. Në këtë segment, divizioni për të drejtat e njeriut në MAPL është duke e bërë analizën e koncept dokumentit për ristrukturimin e këtyre mekanizmave në një departament të veçantë. MAPL në shkurt të 2022 ka formuar grupin punues për hartimin e Strategjisë Kombëtare dhe Planit të Veprimit për Menaxhimin dhe Kontrollin e Qenve me dhe pa Pronar. Pas disa takimeve intensive dhe mbajtjes së dy punëtorive strategjia është përfunduar dhe përkthyer në gjuhën serbe dhe angleze, ndërsa plani i veprimit është në vlerësim për vendosjen e kostos financiare për çdo aktivitet të saj. Gjithashtu, MAPL ka hartuar Projekt Udhëzimi Administrativ (QRK) për Themelimin dhe Funksionimin e Ekipit për të Drejtat e Fëmijës, i cili ka kaluar të gjitha procedurat e parashikuara ligjore, dhe pritet të miratohet nga Kryeministri. Janë dërguar tri shkresa në komunat e Republikës së Kosovës ku iu është kërkuar që:

1. Të shpallin muajin prill si muaj FALAS për regjistrimin e komuniteteve rom, ashkali dhe egjiptian;
2. Të përcaktojnë detyrat dhe përgjegjësit e zyrtarit përkatës për mbrojtje nga diskriminimi si dhe të identifikojnë mënyrën e koordinimit, raportimit dhe bashkëpunimit me mekanizmat institucional;
3. Është kërkuar nga komunat që sipas Ligjit për të Drejtat e Fëmijëve nr.06/L084 neni 14 komunat janë të obliguara përmes drejtorive përkatëse të caktojnë të paktën një zyrtar për mbrojtjet të fëmijëve.

Lidhur me bashkëpunimin dhe koordinimin e aktiviteteve të përbashkëta nga Kalendari i vitit 2022, i shpallur vit i Personave me Aftësi të Kufizuar nga Kryeministri i Republikës së Kosovës, z. Albin Kurti, përfaqësueset e Ministrisë së Administrimit të Pushtetit Lokal kanë paraqitur aktivitetet dhe projekt propozimin e ecurisë së punës në 5 komunave sipas komponentës së katërt (4) nga Kalendari i aktiviteteve për vitin 2022 (*në identifikimin e pengesave/barrierave fillimisht, deri te vlerësimi i qasshmërisë së rrugëve-ambientit të hapur apo sheshi, me dizajn dhe kosto*).

Ministria e Administrimit të Pushtetit Lokal dhe Ministria e Arsimit, Shkencës, Teknologjisë dhe Inovacionit, së fundi ka nënshkruar Memorandum Bashkëpunimi për mbështetje financiare për studentë të komuniteteve ashkali, egjiptian dhe rom të cilët studiojnë në universitetet publike në Kosovë. Qëllimi i këtij Memorandumi është promovimi i edukimit te këto komunitete, nxitja në zhvillim akademik, krijimi i mundësive që studentët të mos i ndërpresin studimet për shkak të kushteve të vështira materiale, si dhe krijimi i brezave të rinj të mësimdhënësve dhe ligjëruesve nga radhët e komuniteteve.

## 5.2. Hartimi dhe miratimi i Planit Nacional të Veprimit 2022 - 2024 në kuadër Partneritetin për Qeverisje të Hapur - PQH

Në kuadër të qeverisjes së hapur si njëri nga parimet themelore të punës së Qeverisë së Republikës së Kosovës, me nismën e MAPL, Qeveria e Republikës së Kosovës ka marrë vendim që të fillohet me hartimin e Planit Kombëtar të Veprimit për qeverise të hapur në kuadër të Partneritetit për Qeverisje të Hapur – PQH. Në kuadër të kësaj MAPL si udhëheqëse e këtij procesi ka krijuar dhe funksionalizuar Komitetin Nacional Koordinues, i cili është komitetet gjithëpërfshirës i përbërë nga institucionet relevante publike, organizatat e shoqërisë civile si bashkëudhëheqëse, sektorin e biznesit, organizatat dhe institucionet tjera relevante vendore e ndërkombëtare. Pas procesit të konstituimit të Komitetit Nacional Koordinues për OGP, komiteti i udhëhequr nga MAPL ka zhvilluar serinë e konsultimeve publike në 7 regjione të Kosovës për draftimin e Planit Nacional të Veprimit (PNV) 2022-2024. Në kuadër të këtyre konsultave janë përfshirë më shumë se 200 entitete (organizata, institucione, përfaqësues të bizneseve etj). Ky proces ka përfunduar në mes të majit dhe tani janë ekspertët e fushës duke analizuar inputet e konsultimeve publike dhe draftimin e PNV, ku në fund të muajit qershor ta kemi draftin e parë. Gjithashtu janë përgatitë për aplikim dy dokumentet bazike ai i vlerësimit të kritereve minimale dhe letra e interesit.

## 5.3. Zhvillimi i platformës shtetërore E-KOMUNAT

MAPL ka filluar procesin e digjitalizimit të shërbimeve komunale përmes zhvillimit të platformës E-KOMUNAT. Kjo platformë do të jetë në shërbim të qytetarëve për rritur pjesëmarrjen e tyre në vendimmarrje në nivelin lokal dhe do të jetë në shërbim të vet komunave për digjitalizimin e shërbimeve komunale duke rritur efikasitetin e këtyre shërbimeve karshi qytetarëve. Në kuadër të kësaj MAPL si udhëheqëse e këtij procesi ka krijuar dhe funksionalizuar Komitetin Nacional Koordinues, i cili është komitetet gjithëpërfshirës i përbërë nga institucionet relevante publike, organizatat e shoqërisë civile si bashkëudhëheqëse, sektorin e biznesit, organizatat dhe institucionet tjera relevante vendore e ndërkombëtare. Në bashkëpunim me DEMOS janë hartuar Termat e Referencës për angazhimin e ekspertit për studimin e fizibilitetit për platformën E-KOMUNAT, si dhe janë arritur që të nënshkruhen marrëveshjet e bashkëpunimit me Akademinë për E-Qeverisje të Estonisë për zhvillimin e platformës E-KOMUNA. Zhvillimi i platformës do të bëhet përmes shpalljes së tenderit, konform procedurave të prokurimit.

## 5.4. Informimi i publikut për aktivitetet e MAPL-së

Gjatë kësaj periudhe MAPL ka ofruar informata të vazhdueshme për publikun, mediet, shoqërinë civile, organizatat e huaja ndërkombëtare, si dhe palët e interesuara lidhur me aktivitetet e zhvilluara. Kësisoj, në web-faqen e MAPL-së janë publikuar lajme 80 informata, aktivitete ditore 5 informata, vendime 8 dokumente, njoftime për prokurim 1 dokument, vende të lira të punës 12 dokumente, publikime 29 dokumente, raporte vjetore të MAPL-së 3 dokumente, planet vjetore të punës së MAPL-së 1 dokument, performancë komunale 39 dokumente, rregulla të grantit të performancës komunale 1 dokument dhe shqyrtimi i ligjshmërisë 409 dokumente, janë publikuar 5 video, janë publikuar 2 inforgrafika, është publikuar 4 thirrje për propozime, njoftim për prokurim 6 dokumente, është publikuar 1 sqarim për media, është bërë share 1 emision dhe është bërë share-on-line 1 konferencë për media, raporte vjetore të MAPL-së 4 dokumente. Janë përgatitur 60 raporte ditore të monitorimit të mediave, 15 raporte të aktiviteteve javore të MAPL-së dhe janë raportuar në Zyrën për Komunikim Publik në Qeveri. Në këtë periudhë është përgatitur raporti gjashtëmujor për reklama në komuna, raporti tremujor për njoftime dhe komunikata në shumëgjuhë për Komisionerin për Gjuhë, raporti tremujor dhe gjashtëmujor i punës për MAPL-në dhe për Zyrën për Komunikim me Publikun në kuadër Zyrës së Kryeministrit.

Gjithashtu, në e-mail zyrtar të MAPL-së gjatë kësaj periudhe janë pranuar 29 pyetje nga mediat dhe janë kthyer 8 përgjigje, janë pranuar 10 kërkesa për qasje në dokumente publike dhe janë kthyer 8 përgjigje, ndërsa për të 2 të tjera janë njoftuar palët se kanë të bëjnë me institucionet tjera. Gjithashtu, janë pranuar 13 kërkesa të ndryshme dhe janë kthyer 6 përgjigje në kërkesa, janë dërguar 34 njoftime në media, janë dërguar 14 ftesa në media, janë publikuar 134 informata dhe 1 video në rrjetin social facebook dhe 43 informata në rrjetin social twitter.

## 5.5. Krijimi i platformës së kontrollit të brendshëm dhe transparencës buxhetore

MAPL në kuadër të ndryshimeve dhe politikave zhvillimore, ka për qëllim të përmirësoj kontrollet e brendshme dhe rritjen e transparencës. Lidhur me zbatimin e projektit (platformës online) për rritjen e llogaridhënies institucionale dhe transparencës buxhetore, ky projekt është bashkëfinancim i Ambasadës Britanike dhe MAPL-së, ku vlera totale e projektit arrin shumën 60 mijë euro, *(40 mijë euro nga Ambasada Britanike dhe 20 mijë euro nga MAPL),* ndërkaq zbatues i projektit është UNDP. Është funksionalizuar platformës për “Rritjen e kontrollit të brendshëm dhe transparencës buxhetore të shpenzimeve të fondeve publike të MAPL-së” dhe janë mbajtur trajnimet për zyrtarët e MAPL-së për: modulin e KASH, modulin e buxhetit, modulin kërkesat e mia - udhëtimet zyrtare, moduli i transparencës dhe llogaridhënies, moduli i veturave, moduli i *petty cash*, moduli i projekteve kapitale, moduli i prokurimit dhe moduli i shpenzimeve.

## 5.6. Platforma e brendshme e raportimit

Ka vazhduar raportimi online në sistemin e integruar të monitorimit dhe raportimit, megjithëse ka pasur ankesa në vazhdimësi nga stafi për mosfunksionimin e kësaj platforme. Në të njëjtën kohë ka vazhduar procedimi i akteve të cilat i nënshtrohet procesit të vlerësimit të ligjshmërisë.

## 5.7. Bashkëpunimi me shoqërinë civile

Ministria e Administrimit të Pushtetit Lokal ka vazhduar me përfshirjen e shoqërisë civile në hartimin e politikave dhe legjislacionit për vetëqeverisje lokale dhe në implementimin e strategjisë për vetëqeverisje lokale 2016-2026. Po ashtu, ka vazhduar bashkëpunimi me Forumin Konsultativ për Qeverisje Lokale, e cila është ‘storie suksesi’ dhe si e arritur është përmendur edhe në Raportin e Vendit 2021 për Kosovën nga Komisioni Evropian. Gjatë kësaj periudhe, Forumi ka mbajtur një takim, ku janë diskutuar politikat ligjore të MAPL-së që janë në proces të hartimit.

## 5.8. Ngritja e kapaciteteve të zyrtarëve komunal

MAPL në pajtim me objektivat e strategjisë për vetëqeverisje lokale, gjegjësisht forcimit të kapaciteteve institucionale të komunave, ka ndërmarrë veprime për zbatimin e aktiviteteve të parapara në këtë fushë. Në këtë drejtim, janë organizuar takime me IKAP dhe donatorë për të koordinuar aktivitetet rreth organizimit të trajnimeve për komuna komform planit të trajnimeve dhe për të ofruar përkrahje në realizimin e planit të trajnimeve dhe vlerësimin e nevojave për trajnime. Në periudhën Janar – Qershor 2022, në bashkëpunim me KLG është realizuar trajnimi 2 ditor me temën "*Ndryshimet në legjislacionin e vetëqeverisjes lokale në Kosovë*" dhe "*Matja e Performancës Komunale*". Ndërsa në bashkëpunim me IKAP dhe DEMOS është realizuar trajnimi 4 ditorë me sesione trajnuese për procesin përgatitor të raportimit të performancës për vitin 2021. Trajnimi është mbajtur në fushat: Transparenca, komunale, përgjegjshmëria, arsimi parauniversitar, shëndetësia primare dhe barazia gjinore. Në të gjitha këto trajnime, pjesëmarrës kanë qenë 151 zyrtarë komunal. Janë organizuar 6 trajnime konform programit dhe kornizës kohore të planifikuar. Në bashkëpunim me IKAp dhe me mbështetjen e OSBE-së, janë organizuar trajnime 1 ditore në 5 regjionet e Kosovës, lidhur me Hartimin dhe monitorimin e zbatimit të planit për integritet në komuna.

# VI. Administrata, financat, auditimi dhe prokurimi

## 6.1. Administrata dhe financat

Gjatë periudhës Janar – Qershor 2022 është bërë përgatitja e fletëpranimit standard të parasë së imët dhe vendosja e të dhënave për kërkesat e bërë për Petty Cash. Janë dorëzuar Pasqyrat Financiare për vitin 2021. Në vazhdimësi është bërë pranimi i kërkesave iniciuese për zotimin e mjeteve në SIMFK, regjistrimi i zotimeve dhe i shpenzimeve në SIMFK. Janë pranuar lëndët dhe faturat për procedim të pagesave. Është analizuar dhe harmonizuar me raportet e brendshme barazimi i regjistrimit të shpenzimeve me Departamentin e Thesarit në MF që përfshinë kontrollimin e raportit të SIMFK dhe raportohet në baza mujore. Janë dorëzuar Pyetësori i e vetëvlerësimit, Lista e Rreziqeve, Raporti i planit të punës, raportet e vijueshmërisë, çdo fund jave është dërguar raporti i buxhetit. Gjatë kësaj periudhe raportuese është përgatitur dhe dorëzuar  Draft-Korniza Afatmesme e Shpenzimeve 2023-2025. Pas pranimit te Qarkores se pare buxhetore 2023/01 janë mbajtur takimet me SP dhe udhëheqësit e departamenteve për identifikimin e nevojave buxhetore dhe Kërkesa Buxhetore është dorëzuar me date 23.06.2022 në MF. Pas pranimit te Qarkores se pare buxhetore 2023/01 janë përgatitur PIP-at, dhe janë vendosur shënimet ne BDMS.Po ashtu janë dorëzuar:  raportet e kontabilitetit për periudhën: Janar-Maj 2022 mbi shpenzimet e përgjithshme, raporti i monitorimit të projekteve kapitale për periudhën Janar-Dhjetor 2021 dhe raportet e faturave të papaguar për periudhën Janar-Maj Ministrinë e Financave. Janë kryer të gjitha regjistrimet e pasurisë dhe stoqeve. Gjatë muajit Qershor është përgatitur dhe dorëzuar Raporti periodik për zbatimin e rekomandimeve të Auditorit Gjeneral, si dhe plani i veprimit  për përmirësimin e sistemit të kontrollit të brendshëm të financave publike sipas vendimit të qeverisë.

Gjatë periudhës Janar-Qershor 2022 është bërë përgatitja e fletëpranimit standard të parasë së imët dhe vendosja e të dhënave për kërkesat e bërë për *Petty Cash*. Janë dorëzuar Pasqyrat Financiare për vitin 2021. Në vazhdimësi është bërë pranimi i kërkesave iniciuese për zotimin e mjeteve në SIMFK, regjistrimi i zotimeve dhe i shpenzimeve në SIMFK. Janë pranuar lëndët dhe faturat për procedim të pagesave. Është analizuar dhe harmonizuar me raportet e brendshme barazimi i regjistrimit të shpenzimeve me Departamentin e Thesarit në MF që përfshinë kontrollimin e raportit të SIMFK dhe raportohet në baza mujore. Janë dorëzuar Pyetësori i vetëvlerësimit, lista e rreziqeve, raporti i planit të punës, raportet e vijueshmërisë, çdo fund jave është dërguar raporti i buxhetit  etj. Gjatë kësaj periudhe raportuese është përgatitur dhe dorëzuar  Draft-Korniza Afatmesme e Shpenzimeve 2023-2025. Po ashtu janë dorëzuar:  raportet e kontabilitetit për periudhën: janar-qershor 2022 mbi shpenzimet e përgjithshme, raporti i monitorimit të projekteve kapitale për periudhën janar-dhjetor 2021 dhe janar-mars 2022, si dhe raportet e faturave të papaguar për periudhën janar-qershor në MF.

Gjatë muajit mars është përgatitur dhe dorëzuar raporti periodik për zbatimin e rekomandimeve të Auditorit Gjeneral, si dhe plani i veprimit  për përmirësimin e sistemit të kontrollit të brendshëm të financave publike sipas vendimit të qeverisë. Me date 23.07.2022 është dorëzuar Kërkesa Buxhetore 2023/01 ne Ministrinë e Financave. Gjate kësaj periudhe janë përgatitur PIP-at për projektet kapitale.

Buxheti i MAPL-së për vitin 2022, (*bazuar në raport të datës 15.07.2022*) së bashku me Donacionin (*93 Council of Europe dhe WB-Banka Botërore*) është 8,331,587.13 €. Nga kjo shumë për periudhën Janar –Korrik(15.07.2022) nga buxheti i konsoliduar janë shpenzuar 476,163.60 € ose 7.16 % e buxhetit.  Prej kategorisë së donacionit 93 Council of Europe është shpenzuar shuma  58,582.56 € ose 60.84 % e buxhetit ndërsa nga donacioni WB-Banka Botërore është shpenzuar shuma 129,578.20 ose 8.18 %.  Në total Buxheti i MAPL-së + Donacionet (93 Council of Europe dhe WB-Banka Botërore) për periudhën janar-Korrik (15.07.2022) është shpenzuar në vlerë prej: 664,324.36 ose 7.97%.

MAPL për periudhën Janar-Qershor 2022 ka iniciuar dy (2) kërkesa për rekrutimin-lëvizje brenda kategorisë sipas LZP në fuqi. Është përditësuar baza elektronike me të dhëna për stafin e MAPL-së, është bërë menaxhimi i udhëtimeve zyrtare, menaxhimi i pushimeve vjetore, mjekësore. MAPL ka koordinuar aktivitetet me IKAP-in sa i përket fushës së trajnimeve të stafit. Ndërsa, me qëllim të involvimit të të rinjve në politikëbërje dhe vendimmarrje, gjatë periudhës Janar - Qershor 2022 në MAPL gjithsej dy (2) praktikantë janë duke ndjekur praktikën. Për ketë periudh janë hartuar dy (2) vendime: një (1) vendim për ngritje në detyre dhe një (1) vendim për levizje brenda kategorisë. Për ketë periudha janë hartuar dy (2) vendime: një (1) vendim për ngritje në detyre dhe një (1) vendim për lëvizje brenda kategorisë. Gjatë periudhës janë realizuar gjithsej 38 kërkesa për ndryshime në paga prej të cilave i kemi: 19 ndryshime, 3 largime nga puna, 1 transfer të përkohshëm, 2 ndërrim të llogarisë bankare dhe 13 pagesa retroaktive. Lidhur me numrin e përgjithshëm të punonjësve në MAPL sipas të dhënave në periudhën Janar-Qershor 2022, numri i punonjësve është 112, prej tyre 15 punonjës janë staf politik dhe 97 shërbyes civil. Prej 97 shërbyesve civil 45 janë meshkuj ose 46.39 %; dhe 52 femra ose 53.61 %. Ndërsa, sa i përket përkatësisë etnike janë: 86 shqiptarë ose 88.86 %, 9 serb ose 9.28 % dhe 2 turq ose 2.06%. Lidhur me pozitat udhëheqëse, 1 sekretare (ushtrues detyre) është grua, 2 udhëheqëse të departamenteve janë gra dhe 9 udhëheqëse të divizionit. Ndërsa burra janë: 4 udhëheqës të departamentit dhe 7 udhëheqës të divizioneve.

## 6.2. Auditimi i Brendshëm

Njësia e Auditimit të Brendshëm (NJAB) ka përmbyllur punën e vitit 2021 duke hartuar dhe proceduar te menaxhmenti i lartë i MAPL-së dhe në Njësinë Qendrore Harmonizuese e Auditimit të Brendshëm (NJQH-AB) raportin e gjashtëmujorit të dytë për periudhën korrik-dhjetor 2021 dhe raportin vjetor për vitin 2021 të punës së NJAB-së, dhe raportin janar-qershor 2022, për punën e NjAB-së, i cili pas miratimit nga ministri do t'i dërgohet NjQH-AB.

Gjatë kësaj periudhe, është mbajtur takimi i I-rë me Komitetin e Auditimit dhe Menaxhmentin e lartë të MAPL-së. Është përfunduar procesi i auditimit: “*Menaxhimi i pasurisë në MAPL*”, dhe procesi i Auditimit "*Menaxhimi i listës së pagave në MAPL".*

## 6.3. Prokurimi

Gjatë periudhës Janar – Qershor 2022, divizioni i prokurimit ka zhvilluar aktivitetet e saj të planifikuara si: **Kontrata për Furnizim** (*furnizim për zyrë, furnizim për zyrë për BNK, furnizim me IT, furnizim me IT për BNK, dhe furnizim me paisje tjera të IT),* **Kontrata për Shërbime,** *(shërbime për pastrimin e veturave, kontrollimin teknik dhe sigurimin e veturave).*